ΚΑΝΟΝΙΣΜΟΣ (ΕΚ) αριθ. 843/97 ΤΗΣ ΕΠΙΤΡΟΠΗΣ της 12ης Μαΐου 1997 για τροποποίηση του κανονισμού (ΕΚ) αριθ. 658/96 περί ορισμένων εκ των όρων χορήγησης αντισταθμιστικών πληρωμών στο πλαίσιο του καθεστώτος στήριξης των παραγωγών ορισμένων αροτραίων καλλιεργειών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1535/96 (2), και ιδίως το άρθρο 12 παράγραφος 1, Εκτιμώντας: ότι το άρθρο 10 παράγραφος 2 του κανονισμού (ΕΟΚ) αριθ. 1765/92 υποχρεώνει τους παραγωγούς σιτηρών, ελαιούχων και πρωτεϊνούχων καλλιεργειών να τελειώσουν τη σπορά το αργότερο στις 15 Μαΐου 7 ότι, σε ορισμένες περιπτώσεις, η σπορά μπρεί να γίνει και μετά τις 15 Μαΐου λόγω των κλιματικών συνθηκών 7 ότι πρέπει να παραταθεί η προθεσμία που εφαρμόζεται για τη σπορά για ορισμένες καλλιέργειες και σε ορισμένες περιοχές 7 ότι, από την παράταση των προθεσμιών, δεν πρέπει εντούτοις να διακυβευθεί η αποτελεσματικότητα του καθεστώτος στήριξης, ούτε να θιγεί το σύστημα ελέγχου που έχει καθορισθεί από τον κανονισμό (ΕΟΚ) αριθ. 3508/92 του Συμβουλίου (3), όπως τροποποιήθηκε τελευταία από τον κανονισμό (ΕΚ) αριθ. 2466/96 (4) 7 ότι στον κανονισμό (ΕΚ) αριθ. 658/96 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 729/97 (6), έχουν καθορισθεί οι περιοχές αυτές 7 ότι, από την πείρα που αποκτήθηκε, έχει αποδειχθεί ότι όσον αφορά τη Σουηδία, ενδείκνυται να προβλεφθούν ορισμένες τροποποιήσεις του καταλόγου αυτού 7 ότι πρέπει επίσης να προβλεφθεί παράταση της προθεσμίας για την καλλιέργεια του φαγόπυρου του εδώδιμου (μαύρο σιτάρι) σε ορισμένες περιοχές της Κοινότητας 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μεικτής επιτροπής διαχείρισης σιτηρών, λιπαρών ουσιών και αποξηραμένων ζωοτροφών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα ΙΧ του κανονισμού (ΕΚ) αριθ. 658/96 τροποποιείται ως εξής: 1. Το μέρος «Σουηδία» του πίνακα 1 αντικαθίσταται από τον ακόλουθο πίνακα: ΘΕΣΗ ΠΗΝΑΚΑ 2. Στον πίνακα 1 προστίθεται το ακόλουθο μέρος: ΘΕΣΗ ΠΗΝΑΚΑ 3. Το μέρος «Σουηδία» του πίνακα 2 αντικαθίσταται από τον ακόλουθο πίνακα: ΘΕΣΗ ΠΗΝΑΚΑ Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 12 Μαΐου 1997.

[Source: multi_eurlex | Tokens: 2415]